Viborger Samler, 1842-12-31
Viborg Stænderforsamling. Ni og halvtredssindstyvende Møde. (Foreløbig Behandling af Finantssagen, forts.) Hvad Overskuddet af Post væsenets Jntrader angaaer, som for Brevposten udgjør en aarlig Sum af over 250,000 Rbd., medens der for Pakkeposten udkommer et lidet Deficit, saa anseer Comiteen det for betænkeligt at opgive den høie Brevporto, saalænge man endnu ikke kunde substituere en anden Bestatningsmaade. Den turde i det høieste kun tilraade visse partielle Nedsættelser, som enten kunde have Billighed for sig eller være begrundede i enkelte specielle Forholds særegne Natur, hvorved den dog ikke vilde have paastaaet, at det ikke skulde fortjene Undersøgelse, om det hele Tarifsystem lod sig simplificere uden alt for betydelig Opoffrelse. Comiteen anseer det for en uheldig Jndretning, at samtlige Embedsmænd ved Kjøbenhavns Fakkepostcontoir for en stor Deel ere lønnede med Contoirgebyhrer, samt at den faste Gage for Postmesterne i Provindstæderne er normeret til et saa ubetydeligt Beløb, at det herved bliver nødvendigt paa forskjellige andre Maader, der ikke i lige Grad kunne billiges, at sørge for deres anstændige Lønning (f. Ex. ved det Overskud, de kunne udbringe ved at overtage sig Brevposternes Befordring, og Comiteen anseer det for at være mere overeensstemmende med Postvæsenets Jnteresse, hvis Brevpost befordringen blev bortliciteret, og vedkommende Embeder, eller i det mindste de nærværende Embedsmænd, forsaavidt de derpaa maatte have noget billigt Krav, ved Embedsgagernes Forhøielse bleve holdte skadesløse for det heraf opstaaede Tab. Fremdeles, da Overpostantsdirecteuren i Hamborg maa antages at have en Jndtægt, der langt overstiger Generalpostdirecteurens, da syntes her at være Anledning til en hensigtsmæssig Besparelse. Med Hensyn dernæst til Activerne, der efter Regnskabet for 1840 og 1842 udgjorde et nominelt Beløb af 19,537,870 Rbd., anseer Comiteen det for ønskeligt, da de enkelte Activer ikke ere af samme gode Beskaffenhed, at nærmere Oplysning kunde erholdes om deres forskjellige Værdie, og at en Evaluation maatte blive foretagen og bekjendtgjort, der gik saameget i det Enkelte, som Hensyn til vedkommende Debitorer eller eventuelle Kjøbere af de til Realisation bestemte Eiendomme kunde tillade. Med Hensyn til, at der blandt de under Acti verne henhørende Eiendomme, som ere bestemte til Realisation, findes opført 19 forskellige Plantager i de vestindiske Colonier, formener Comiteen, at Forsamlingen, der vistnok vilde billige disse Eiendommes Afhændelse, udtrykkeligt burde andrage paa, at ingen gunstig Leilighed, til Salg maa blive ubenyttet, og at de muligen forinden forefaldende Bortforpagtninger maae blive iværksatte ved offentlig Auction. Comiteen troer ligeledes, at Frederiksværk, som skylder 343,944 Rbd. til Statsgjældskassen, og som indtil videre er fritaget for at svare Renter af over de Totrediedele af dette Beløb, hverken hvad dens Fabrikdrift eller dens betydelige Godser angaaer, egner sig til at bestyres for Statens Regning; hvorfor Comiteen tilraader Forsamlingen, i Lighed med de roeskildske Stænder, at andrage paa, at der maa blive overtaget saalidet som muligt af Frederiksværks Fabrikdrift for Statens Regning, at alle øvrige under Administrationen henhørende Eiendomme og Rettigheder maae blive afhændede til Dækning af sammes Passiver, og at i ethvert Tilfælde den Bestemmelse, der tages om den hele Sag, maa fuldstændigen blive offentliggjort. Af Private skyldes til Activerne den betydeligste Sum af 8,361,868 Rbd., hvoraf henved halvfemte Million falder paa Danmark, og noget over tre Millioner paa Vestindien. Da Folket ved den nærværende summariske Angivelse hverken sættes istand til at bedømme disse Activers Værdie eller deres Bestyrelse, saa troer Comiteen, at Forsamlingen vil tiltræde de roeskildske Stænders Andragende om, at disse Fordringer, forsaavidt de ikke bestaae i reent versonligt Krav, maae i de fremtidige Regnskaber eller Budgetter, blive nøiagtigen specificerede. Med Hensyn til den Forøgelse, som Activmassen erholdt ved flere under de forskjellige Collegier oprettede, nu ophævede, separate Fonds, og navnlig de betydelige contante Kassebeholdninger, som efter Regnskabet for 1840 udgjorde over 6 Milloner Rbd. og især henhørte under Finantskassen og Statsgjældskassen, troer Comiteen, at der er Anledning til at henlede Hs. Majestæts særdeles Opmærksomhed paa, at det kunde blive undersøgt og nærmere oplyst, hvorvidt det maatte være muligt, ved en frugtbringende Anvendelse af de Summer, som ikke øieblikkelig behøves til Udgifters Bestridelse, at indvinde en aarlig Jndtægt for Staten.